Trei bărbați au fost duși la audieri în cazul fetiței de doi ani și cinci luni care a fost găsită moartă la 24 de ore după ce dispăruse din fața casei, în Dolj.
Toate rudele fetiței care a fost găsită moartă într-o râpă, după ce a dispărut luni de acasă, vor fi duse la audieri. Trei dintre rude sunt acum audiate de anchetatori. Polițiștii iau în calcul scenariul unei crimei, potrivit digi24.ro.
Raisa a dispărut ieri din fața casei unde se juca alături de mai mulți copii. Fetița de doi ani și cinci luni a fost găsită moartă într-o râpă, la aproximativ 400 de metri de casa de unde dispăruse. Cadavrul prezintă urme de violență.
Peste o sută de polițiști, pompieri și voluntari, inclusiv cu un elicopter, au participat în ultimele 24 de ore la operațiunea masivă de căutare a copilului.
Polițiștii iau în calcul scenariul unei crime
Polițiștii continuă cercetările la fața locului, acolo au venit și criminaliști.